انه الان صفحه بيضاء أمامها كما طلبت .. عرفت الان لماذا لا يعرف كيف يثق فى البشر .. عرفت كيف يعرف كل شئ عنهم ، لأنه عاش طوال عمره بعيدا عنهم يتأملهم فقط من بعيد .. يتأمل تلك الحرب العشوائيه على أشياء تافهه ، لا تزيد من طعم الحياه الا طعم السطحيه والسخافه. انا مبهوره ومصدومه فى نفس الوقت بجد .. فى الاول شدنى الاسم لانى مش عارفه معناه وحبيت افهمه .. اما بدأ سرد الشخصيات لئتنى قابلت كل شخصيه فيهم فى الحياه ومنهم اللى بيجمع بين شخصيتين او اكتر .. فى مواقف مكتوبه حصلت بالضبط فى الواقع لدرجه انى حسيت انه مراقبنا كلنا .. وفى الاخر تظهر المفاجأه اللى تأكد كل اللى فكرت فيه وهو ان الاربعه شخص واحد اللى هو اى حد فينا .. السبع مراحل للحب اللى تكلم عنهم هما المراحل اللى كلنا مرينا بيها بكل تفاصيلها ووقفنا او كملنا .. وطبعا النهايه الكذابه كانت مهمه جدا علشان نلحق نفسنا قبل ما يفوت الاوان قال الرجل بصوت هادئ : كده أحسن .. انت عارف ان كده كل واحد فيهم هيرجع يحاول يصلح الأمور مع مراته .. واللى يعترف بحبه لحبيبته .. واللى يخاف من الموت قوى لدرجه انه ممكن يغير كل حاجه فيه عشان يلحق نفسه .. بس أنا كنت فى قمه فرحتى لما عرفت انه لسه عايش .. كفايه كآبه بئا
reviews (hotels, books, movies, products and a few airlines)